stanford-oval/wikipedia huggingface dataset:
Manila
Liikenne

Manilan pääasiallisia julkisen liikenteen muotoja ovat bussit, jeepneyt ja taksit. Liikenteen ruuhkautuminen on tavallista etenkin aamuisin ja muina ruuhka-aikoina. Monet lähialueen kaupunkien asukkaat matkustavat töihin Manilaan. Rautatie yhdistää Manilan Pohjois- ja Etelä-Luzoniin. Manilan eteläisestä satamasta lähtee laivaliikennettä muille Filippiinien saarille sekä ulkomaille. Eteläiselle satamalle ei ole rautatietä ja sitä kautta tuotu tavara joudutaan kuljettamaan kuorma-autoilla tai proomuilla. Manilan pohjoinen satama käsittelee raskaan liikenteen.
Väestö

Manilan väkiluku elokuussa 2015 oli yhteensä 1 780 148 henkilöä. Laajemman Metro Manilan väkiluku oli samaan aikaan 12 877 253. Manila on asuttu erittäin tiheästi ja sen väkiluku kasvaa nopeasti jatkuvan maaseudulta kaupunkiin suuntautuvan muuttoliikkeen takia. Väestön nopea kasvu on esimerkiksi kuormittanut julkisia palveluja ja heikentänyt näin elinolosuhteita.
Manilanlahden ympäristö on Filippiinien suurimman etnisen ryhmän tagalogien kotiseutua. Tagalogien puhumaan tagalogiin pohjautuva kielimuoto valittiin Filippiinien viralliseksi kieleksi vuonna 1937. Noin puolet kaikista Filippiinien kiinalaisista asuu Manilan metropolialueella.
Lähes kaikki Manilan asukkaat ovat filippiiniläisiä. Ulkomaalaisista suurin ryhmä ovat kiinalaiset, jotka muodostavat alle kymmeneksen väestöstä. Suuri valtaosa Manilan asukkaista on katolilaisia, mutta joukossa on myös joitakin protestanttisten kirkkojen jäseniä, muslimeja ja buddhalaisia. Paikallisilla filippiiniläisillä kirkkokunnilla Iglesia ni Cristolla ja Filippiinien itsenäisellä kirkolla on pienet seurakunnat kaupungissa.
Kulttuuri

Filippiinien kulttuurikeskus on maan esittävien taiteiden keskus. Muita esittävän taiteen paikkoja ovat Manila Metropolitan Theater, Tanghalang Francisco Balagtas -teatteri ja Rizal-puistossa toimiva ulkoilmateatteri. Manilassa sijaitsee myös Filippiinien kansalliskirjasto sekä antropologisista ja arkeologisista näyttelyistään tunnettu Filippiinien kansallismuseo. Rizal-puisto on kaupungin tärkein virkistysalue. Puistoon kuuluu esimerkiksi kiinalainen puutarha, Manilan eläin- ja kasvitieteellinen puutarha ja Manilanlahden rantaa pitkin kulkeva rantatie.
Manilan urheilukeskuksia ovat Rizal Memorial Stadium ja jai alai -kenttä.
Koulutus

Manilassa toimivia korkeakouluja ovat Philippine Normal University ja Technological University of the Philippines. Kaupungissa toimii lisäksi uskonnollisten yhdyskuntien yliopistoja, kuten Pontifical and Royal University of Santo Tomas ja Ateneo de Manila University. Far Eastern University on puolestaan uskonnollisesti sitoutumaton yksityinen yliopisto. Filippiinien yliopiston pääkampus on Quezon Cityssä, mutta sen osasto toimii myös Manilassa.
Ystävyyskaupungit

Manilalla on useita ystävyyskaupunkeja ympäri maailmaa.
Sacramento, Kalifornia
San Francisco, Kalifornia
Maui County, Havaiji
Honolulu, Havaiji
Santa Barbara, Kalifornia
Winnipeg, Manitoba
Taipei
Mumbai
Madrid
Bangkok
Osaka
Jokohama
Peking
Kanton
Nizza
Aiheesta muualla

Kuvia tai muita tiedostoja aiheesta Manila Wikimedia Commonsissa
Matkaopas aiheesta Manila Wikivoyagessa (englanniksi)
Kaupungin kotisivut
Filippiinien hallinnollinen jako
| --- | --- |
Pääkaupunki: Manila
Alueet:  Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:  Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay 
Näkymä Manilaan vuoden 1665 paikkeilta, piirtänyt Johannes Vingboons.
Taisteluissa tuhoutunutta Manilaa toukokuussa 1945.
Manilan liikekeskusta Binondo.
Kiinalainen puutarha Rizal-puistossa.
The Damned

| The Damned |
| --- | --- |
 Laulaja Dave Vanian ja The Damned esiintymässä Cleethorpesissa 2006.
Tiedot
Toiminnassa:  1976–
Tyylilaji:  punk rock, psykedeelinen rock, art rock, goottirock, garage rock, alternative rock
Kotipaikka:  Lontoo, Englanti, Iso-Britannia
Laulukieli:  englanti
Jäsenet:  Dave Vanian, Laulu   Captain Sensible, Kitara   Monty Oxy Moron, Koskettimet   Pinch, Rummut   Stu West, Basso  
Aiheesta muualla
Kotisivut
Infobox OKNimi-testi OK: 
The Damned on vuonna 1976 Lontoossa perustettu yhtye, joka oli ensimmäisiä tunnettuja brittiläisiä punk-yhtyeitä. Yhtyeen ensimmäinen single ”New Rose” ja albumi Damned, Damned, Damned ovatkin musiikkityylinsä ensimmäiset julkaisut Englannissa.
Vaikka The Damnedin musiikki olikin aluksi punk-tyylistä, se tunnetaan myös goottirock-tyylisenä yhtyeenä, jonka musiikissa on kuultavissa vaikutteita muun muassa psykedeelisestä rockista ja teatterirockista. Dave Vanianin omaleimainen laulu on säilynyt yhtyeen tunnusmerkkinä, vaikka yhtyeen muu kokoonpano ja tyyli on muuttunut usein. Vähäisestä kaupallisesta menestyksestä huolimatta sillä on ollut pitkä ja monipuolinen ura.
Damnedin ura > 1970-luku: Yhtyeen ensimmäinen kokoonpano:

The Damned sai alkunsa vuonna 1974, kun basisti Captain Sensible ja rumpali Rat Scabies yhdistivät voimansa kitaristi Brian Jamesin ja laulaja Dave Vanianin kanssa. Yhtye debytoi livenä heinäkuussa 1976 lämmitellen Sex Pistolsia 100 Clubilla. Ensimmäinen single ”New Rose” julkaistiin lokakuussa 1976, viisi viikkoa ennen Sex Pistolsin Anarchy in the U.K. -julkaisua. Yhtye julkaisi ensimmäisen brittipunk-singlen (”New Rose” / ”Help”, 1976) ja ensimmäisen brittipunk-albumin Damned Damned Damned (1977). Se oli ensimmäinen brittiläinen punk-yhtye, joka kiersi Yhdysvalloissa.
Toinen albumi Music for Pleasure (1977) epäonnistui kaupallisesti. Pink Floydin Nick Masonin tuottama levy ei vakuuttanut yhtyeen faneja, ja kitaristi Brian James erosi yhtyeestä. Yhtye teki näyttävän paluun albumilla Machine Gun Etiquette (1979), joka sisälsi hitit ”Love Song” ja ”Smash It Up”. Albumi Machine Gun Etiquette valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Damnedin ura > 1980 -luku: Kaupallisesti menestynein aikakausi

Vuonna 1985 The Damned solmi levytyssopimuksen MCA-yhtiön kanssa.
The Damnedin uran menestyksellisimpänä vaiheena voidaan pitää vuosia 1985–1987, jolloin se levytti MCA:lle kaksi psykedeliavaikutteista goottirock/pop-albumia: Phantasmagoria (1985)ja Anything.(1986)..
Bändi saavutti erityistä menestystä kappaleella ”Eloise”, joka nousi brittilistan kärkeen keväällä 1986. Vuonna 1987 julkaistiin yhtyeen kokoelma-albumi The Light at the End of the Tunnel, minkä jälkeen se teki useita jäähyväiskiertueita, joilla esiintyivät sekä Captain Sensible, että alkuperäinen kitaristi Brian James. Vuoden 1989 lopussa alkuperäinen nelikko esiintyi  We Really Must Be Going -kiertueella Britanniassa, jonka jälkeen yhtye ilmoitti hajonneensa.
Damnedin ura > 1990-luku

1990-luvun alussa osa The Damnedin jäsenistä jatkoi Phantom Chords -yhtyeessä David Vanianin johdolla. Yhtye levytti kaksi albumia, joista vain toinen (1995) on kuitenkin julkaistu.
1990-luvulla The Damned teki paluun, ja koki  yhtyeen jäsenten välisiä sisäisiä oikeusriitoja. Vanian kokosi uuden kokoonpanon, johon kuuluivat nyt basisti Paul Gray ja rumpali Garrie Dreadful, sekä kosketinsoittaja Monty. Alkuperäinen rumpali Scabies uhkasi haastaa yhtyettä oikeustoimilla, mutta Vanian ja Captain Sensible onnistuivat säilytttämäänt yhtyeen nimen oikeudet. Vaikka yhtye kärsi jatkuvista kokoonpano muutoksista, The Damned oli vakiinnuttanut asemansa.
Vuonna 1996 yhtyeen basistin Paul Grayn korvasi Patricia Morrison, joka tunnettiin The Gun Clubista ja The Sisters of Mercystä.
Damnedin ura > 2000-luku:

Vuonna 2000 yhtye solmi levytyssopimuksen Nitro Recordsin kanssa, jonka perusti The Offspringin laulaja Dexter Holland. Samaan aikaan Vanian ja Patricia Morrison avioituivat. Vuonna 2001 julkaistiin Grave Disorder -albumi, ja vuonna 2005 yhtyeen alkuvuosia juhlistettiin kolmen levyn kokoelmalla Play It at Your Sister, joka sisälsi kahden ensimmäisen albumin kappaleet, John Peel -äänityksiä ja live-esiintymisiä.
Dave Vanian ja perustajajäsen Captain Sensible julkaisivat useita popin, rockin ja goottirockin fuusiota sisältäneitä albumeita, kuten vuoden 2008 So, Who's Paranoid?  ja vuoden 2018 albumin Evil Spirits, jolle yhtye oli palkannut tuottajaksi legendaarisen Tony Viscontin, joka tunnetaan parhaiten David Bowien tuottajana
Damnedin ura > The Damnedin ura jatkuu

Vuonna 2015 SXSW-elokuvafestivaaleilla sai ensi-iltansa dokumenttielokuva The Damned: Don’t You Wish That You Were Dead.
Yhtyeen alkuperäinen kokoonpano palasi lavalle vuoden 2022 kiertueella, ja vuonna 2023 ilmestynyt kahdestoista studioalbumi Darkadelic osoitti, että The Damned oli yhä voimissaan punkin, gootin ja rockin yhdistäjänä. Yhtye on hajonnut ja palannut yhteen monia kertoja, mutta laulaja Dave Vanian on ollut koko ajan mukana yhtyeessä. Kaikkiin kokoonpanoihin on kuulunut myös joko rumpali Rat Scabies tai kitaristi Captain Sensible, joskus molemmat.
Yhtyeen alkuperäinen kitaristi ja perustaja Brian James kuoli 6. maaliskuuta 2025.
The Damned Suomessa

Yhtye on vieraillut myös Suomessa vuoden 1981 Rymyrockissa, 1986 Ruisrockissa, 2006 Ilosaarirockissa sekä 2011 Tammerfestissa.
Albumit

Damned Damned Damned (1977)
Music for Pleasure (1977)
Machine Gun Etiquette (1979)
The Black Album (1980)
Strawberries (1982)
Phantasmagoria (1985)
Anything (1986)
Not of This Earth (1995)
Grave Disorder (2001)
So, Who's paranoid? (2008)
Evil Spirits (2018)
Darkadelic (2023)
Jäsenet > Nykyiset

Dave Vanian (laulu)
Captain Sensible (kitara)
Monty Oxy Moron (koskettimet)
Stu West (basso)
Pinch (rummut)
Jäsenet > Entiset

Brian James - kitara (1976-1978, 1988-1989, 1991)
Rat Scabies - rummut (1976-1977, 1978-1996)
Lu Edmonds - kitara (1977-1978)
Dave Berk - rummut (1977)
Gary Holton - laulu (1978 kiertueella)
Henry Badowski - basso (1978)
Jon Moss - rummut (1978)
Algy Ward - basso (1978-1980)
Lemmy (Ian Kilmister) - basso (1979)
Paul Gray - basso (1980-1983, 1989, 1997)
Roman Jugg - koskettimet (1981-1989) kitara (1984-1989)
Bryn Merrick - basso (1983-1989)
Paul Shepley - koskettimet (1985-1989)
Kris Dollimore - kitara (1993-1996)
Allan Lee Shaw - kitara (1993-1996)
Jason "Moose" Harris - basso (1993-1996)
Garrie Dreadful - rummut (1996-1999)
Patricia Morrison - basso (1998-2005)
Spike Smith - rummut (1999)
Aiheesta muualla

Kuvia tai muita tiedostoja aiheesta The Damned Wikimedia Commonsissa
Viralliset sivut (englanniksi)
Damnedin laulaja Dave Vanian
Miesten Superpesiksen kausi 2024

| --- | --- |
Järjestyksessä:  35.
Joukkueita:  13
Runkosarja
Päiväys:  28. huhtikuuta (Fuengirola) – 11. elokuuta
Voittaja:  Manse PP
Lyöjäkuningas:  Patrik Wahlsten (Kouvolan Pallonlyöjät)
Etenijäkuningas:  Severi Tikkakoski (Manse PP)
Kärkilyöntikuningas:  Elmeri Anttila (Vimpelin Veto)
Paras pelaaja:  Iivari Vihanto (Sotkamon Jymy)
Vuoden lukkari:  Juha Puhtimäki (Manse PP)
Pudotuspelit
Päiväys:  13. elokuuta – 14. syyskuuta
Mestari:  Sotkamon Jymy
Hopeaa:  Manse PP
Pronssia:  Kouvolan Pallonlyöjät
Sarjakarsinta
Putoaja(t):  JymyJussit
Muut sarjat
Alempi sarja:  Ykköspesis
Naisten kausi:  Naisten Superpesis
   ← 2023  2025 →
Superpesiksen kausi 2024 oli Suomen Pesäpallon pääsarjan Superpesiksen 35. kausi.
Joukkueet

Miesten Superpesiksen kausi 2024 (Suomi)
Miesten Superpesiksessä kilpaili vuonna 2024 13 joukkuetta.
| Joukkue | Kunta | Kotistadion | Perustettu | Pääsarjaan |
| --- | --- | --- | --- | --- |
| Alajärven Ankkurit | Alajärvi | Kitron pesäpallostadion | 1944 | 2023 |
| Haminan Palloilijat | Hamina | Vallikenttä | 1928 | 2024 |
| Hyvinkään Tahko | Hyvinkää | Pihkalan pesäpallostadion | 1915 | 1975 |
| Imatran Pallo-Veikot | Imatra | Ukonniemen stadion | 1955 | 2017 |
| Joensuun Maila | Joensuu | Bolt Stadion | 1958 | 2004 |
| Kempeleen Kiri | Kempele | Autofix1.com Areena | 1915 | 2019 |
| Kiteen Pallo -90 | Kitee | Rantakenttä | 1990 | 1990 |
| Kouvolan Pallonlyöjät | Kouvola | KSS Energia Areena | 1931 | 2005 |
| Manse PP | Tampere | Kaupin pesäpallostadion | 2005 | 2020 |
| Pattijoen Urheilijat | Raahe | MiiluAreena | 1928 | 1997 |
| Seinäjoen JymyJussit | Seinäjoki | Unico Areena | 2012 | 2013 |
| Sotkamon Jymy | Sotkamo | Marjex Stadion | 1909 | 1989 |
| Vimpelin Veto | Vimpeli | Saarikenttä | 1934 | 2004 |
Sarjajärjestelmä > Runkosarja

Runkosarjan muodostavat kaksinkertaisena sarjana pelattava alkusarja ja yksinkertaisina pelattavat jatkosarjat. Alkusarjan (24 ottelua) jälkeen 1.–7. sijoittuneet jatkavat ylempään (6 ottelua) ja 8.–13. sijoittuneet alempaan jatkosarjaan (5 ottelua). Alkusarjassa kerätyt pisteet lasketaan mukaan jatkosarjojen sarjataulukoihin. Ylemmän jatkosarjan joukkueet sijoittuvat runkosarjassa sijoille 1–7 ja alemman jatkosarjan joukkueet sijoille 8–13.
Sarjajärjestelmä > Ylemmät pudotuspelit

Ylemmän jatkosarjan kuusi parasta etenevät suoraan puolivälieriin. Seitsemänneksi sijoittunut ja alemman jatkosarjan kolme parasta jatkavat puolivälieräkarsintaan, joka pelataan ottelupareina (7. vs. 10. ja 8. vs. 9.) paras kolmesta -järjestelmällä. Pudotuspeliparit muodostetaan runkosarjan sijoitusten perusteella. Kotietu on runkosarjassa paremmin sijoittuneella joukkueella. Puolivälierät, välierät ja loppuottelu pelataan paras viidestä –järjestelmällä, pronssiottelu paras kahdesta - järjestelmällä. Pronssiottelun aloituksen koti- tai vieraskentällään päättää runkosarjassa paremmin sijoittunut joukkue. Jos pronssiottelussa otteluvoitot ovat tasan, voittajan ratkaisee ylimääräinen kotiutuskilpailu. Käytettävissä ovat toisessa pronssiottelussa edustuskelpoiset pelaajat.
Sarjajärjestelmä > Alemmat pudotuspelit

Alemman jatkosarjan viimeiseksi jäävä joukkue putoaa suoraan Ykköspesikseen kaudelle 2025. Mikäli kaksi tai useampia joukkueita on tasapisteissä, kaksi viimeiseksi jäänyttä pelaavat uusintaottelun suorasta putoamisesta. 11. ja 12. sijoittuneet joukkueet pelaavat putoamiskarsinnan paras viidestä - järjestelmällä. Voittaja säilyttää Superpesiksen sarjapaikkansa kaudelle 2025 ja häviäjä pelaa Superpesis-karsinnassa sarjapaikastaan Ykköspesiksen voittajaa vastaan. Superpesis-karsinta pelataan paras viidestä -järjestelmällä.
Sarjajärjestelmä > JymyJussien kausi päättyi

Pesäpalloliiton liittojohtokunta on päättänyt 12.8. myöhäisillan kokouksessaan, että miesten Superpesis-joukkue Seinäjoen JymyJussit ei ole oikeutettu osallistumaan Superpesiksen runkosarjan jälkeisiin jatko-otteluihin sarjasopimuksen ehtojen rikkomisen vuoksi, minkä seurauksena Jymy-Jussit Oy menettää sarjapaikkansa miesten Superpesiksessä.
Päätös tuo myös muutoksia tulevaan otteluohjelmaan.
Runkosarja > Alkusarja

| Sij>  | Joukkue | O | V | VK | HK | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Sotkamon Jymy | 24 | 9 | 10 | 3 | 2 | 198 | 103 | +95 | 50 | Ylempään jatkosarjaan |
| 2 | Manse PP | 24 | 11 | 7 | 3 | 3 | 223 | 110 | +113 | 50 | Ylempään jatkosarjaan |
| 3 | Kouvolan Pallonlyöjät | 24 | 10 | 5 | 8 | 1 | 197 | 111 | +86 | 48 | Ylempään jatkosarjaan |
| 4 | Kempeleen Kiri | 24 | 10 | 6 | 3 | 5 | 205 | 132 | +73 | 45 | Ylempään jatkosarjaan |
| 5 | Vimpelin Veto | 24 | 10 | 5 | 4 | 5 | 205 | 137 | +68 | 44 | Ylempään jatkosarjaan |
| 6 | Kiteen Pallo -90 | 24 | 8 | 5 | 3 | 8 | 192 | 185 | +7 | 37 | Ylempään jatkosarjaan |
| 7 | Joensuun Maila | 24 | 7 | 5 | 6 | 6 | 212 | 171 | +41 | 37 | Ylempään jatkosarjaan |
| 8 | Hyvinkään Tahko | 24 | 4 | 10 | 3 | 7 | 125 | 149 | −24 | 35 | Alempaan jatkosarjaan |
| 9 | Imatran Pallo-Veikot | 24 | 3 | 5 | 2 | 14 | 145 | 191 | −46 | 21 | Alempaan jatkosarjaan |
| 10 | Pattijoen Urheilijat | 24 | 3 | 4 | 4 | 13 | 127 | 212 | −85 | 21 | Alempaan jatkosarjaan |
| 11 | Seinäjoen JymyJussit | 24 | 2 | 5 | 4 | 13 | 136 | 210 | −74 | 20 | Alempaan jatkosarjaan |
| 12 | Haminan Palloilijat | 24 | 2 | 5 | 1 | 16 | 116 | 295 | −179 | 17 | Alempaan jatkosarjaan |
| 13 | Alajärven Ankkurit | 24 | 1 | 4 | 4 | 15 | 104 | 179 | −75 | 15 | Alempaan jatkosarjaan |
Lähde: Pesistulokset
Runkosarja > Ylempi jatkosarja

| Sij>  | Joukkue | O | V | VK | HK | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Manse PP | 30 | 14 | 8 | 3 | 5 | 256 | 130 | +126 | 61 | Puolivälieriin |
| 2 | Kouvolan Pallonlyöjät | 30 | 12 | 7 | 9 | 2 | 239 | 139 | +100 | 59 | Puolivälieriin |
| 3 | Sotkamon Jymy | 30 | 9 | 13 | 4 | 4 | 231 | 135 | +96 | 57 | Puolivälieriin |
| 4 | Vimpelin Veto | 30 | 13 | 6 | 6 | 5 | 253 | 166 | +87 | 57 | Puolivälieriin |
| 5 | Kempeleen Kiri | 30 | 10 | 7 | 4 | 9 | 229 | 179 | +50 | 48 | Puolivälieriin |
| 6 | Joensuun Maila | 30 | 9 | 6 | 6 | 9 | 262 | 220 | +42 | 45 | Puolivälieriin |
| 7 | Kiteen Pallo -90 | 30 | 8 | 7 | 4 | 11 | 220 | 238 | −18 | 42 | Puolivälieräkarsintoihin |
Lähde: Pesistulokset
Runkosarja > Alempi jatkosarja

| Sij>  | Joukkue | O | V | VK | HK | H | TJ | PJ | JE | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- | --- |
| 1 | Hyvinkään Tahko | 29 | 7 | 10 | 4 | 8 | 160 | 180 | −20 | 45 | Puolivälieräkarsintoihin |
| 2 | Pattijoen Urheilijat | 29 | 5 | 7 | 4 | 13 | 168 | 234 | −66 | 33 | Puolivälieräkarsintoihin |
| 3 | Seinäjoen JymyJussit | 29 | 2 | 8 | 5 | 14 | 159 | 238 | −79 | 27 | Putoaa |
| 4 | Imatran Pallo-Veikot | 29 | 4 | 5 | 4 | 16 | 162 | 225 | −63 | 26 | Puolivälieräkarsintoihin |
| 5 | Haminan Palloilijat | 29 | 2 | 6 | 3 | 18 | 136 | 324 | −188 | 21 | Putoamiskarsintoihin |
| 6 | Alajärven Ankkurit | 29 | 2 | 5 | 5 | 17 | 127 | 200 | −73 | 21 | Putoamiskarsintoihin |
↑  Pesäpalloliiton johtokunnan päätöksellä Seinäjoen JymyJussit ei ole oikeutettu jatkosarjan otteluihin
Puolivälieräkarsinnat: Seinäjoen JymyJussien oli määrä aloittaa miesten Superpesiksen puolivälieräkarsinnoissa tiistaina 13.8. Kiteen Palloa vastaan. Koska Imatran Pallo-Veikot sijoittui runkosarjassa JymyJussien jälkeen 11:nneksi, nousee IPV pelaamaan puolivälieräkarsintaa Kiteen Palloa vastaan. Ensimmäistä Kiteen Pallon ja IPV:n puolivälieräkarsintaottelua ei pelata vielä aiemmin ilmoitetun mukaan 13.8., vaan se pelataan keskiviikkona 14.8. klo 17.30. Putoamiskarsinta: Koska Superpesis-joukkueita on nyt jäljellä 12 kappaletta 13:n sijaan, suoraa putoamista Ykköspesikseen ei tule. Näin ollen keskiviikoksi 14.8. ilmoitettua uusintaottelua Alajärven Ankkureiden ja Haminan Palloilijoiden välillä ei pelata, vaan joukkueet pelaavat putoamiskarsinnan paras viidestä -järjestelmällä. Putoamiskarsinnan voittaja säilyttää Superpesiksen sarjapaikkansa kaudelle 2025 ja häviäjä pelaa Superpesis-karsinnassa sarjapaikastaan Ykköspesiksen voittajaa vastaan. Putoamiskarsinta alkaa perjantaina 16.8. ottelulla Haminan Palloilijat – Alajärven Ankkurit.
Pudotuspelit > Pudotuspelikaavio

Päivitetty 14.9. pelatuiden otteluiden jälkeen
Pudotuspelit > Loppuottelu

| Manse PP, Tampere - Sotkamon Jymy |
| --- | --- | --- | --- | --- |
| 7. syyskuuta 2024 | Tampere | Sotkamo | 0-1S (2-2, 0-0, 0-1) |  |
| 8. syyskuuta 2024 | Sotkamo | Tampere | 2-1S (2-5, 4-2, 3-2) |  |
| 14. syyskuuta 2024 | Tampere | Sotkamo | 0-2 (4-5, 0-1) |  |
Ottelusarjan voittoon vaaditaan kolme voittoa.
Pudotuspelit > Pronssiottelu

| Kouvolan Pallonlyöjät - Kempeleen Kiri |
| --- | --- | --- | --- | --- |
| 7. syyskuuta 2024 | Kempele | Kouvola | 1-2S (5-3, 1-3, 1-2) |  |
| 8. syyskuuta 2024 | Kouvola | Kempele | 2-0 (5-3, 13-2) |  |
Ottelusarjan voittoon vaaditaan kaksi voittoa.  Jos otteluvoitot ovat tasan, voittajan ratkaisee ylimääräinen kotiutuskilpailu.
Sarjakarsinta > Putoamiskarsinta

| Alajärven Ankkurit - Haminan Palloilijat |
| --- | --- | --- | --- | --- |
| 16. elokuuta 2024 | Hamina | Alajärvi | 1-2K (1-2, 5-4, 0-0, 0-1) |  |
| 18. elokuuta 2024 | Alajärvi | Hamina | 0-2 (6-7, 1-2) |  |
| 20. elokuuta 2024 | Hamina | Alajärvi | 2-0 (3-1, 6-1) |  |
| 22. elokuuta 2024 | Alajärvi | Hamina | 2-1s (5-1, 1-2, 4-2) |  |
| 24. elokuuta 2024 | Hamina | Alajärvi | 0-1 (2-2, 2-5) |  |
Ottelusarjan voittoon vaaditaan kolme voittoa. Voittaja säilyttää sarjapaikkansa, häviäjä Superpesiskarsintaan.
Sarjakarsinta > Superpesis-karsinta

| Haminan Palloilijat - Kankaanpään Maila |
| --- | --- | --- | --- | --- |
| 1. syyskuuta 2024 | Hamina | Kankaanpää | 2-0 (2-1, 2-0) |  |
| 4. syyskuuta 2024 | Kankaanpää | Hamina | 0-1 (0-2, 8-8) |  |
| 6. syyskuuta 2024 | Hamina | Kankaanpää | 2-0 (6-2, 5-0) |  |
Ottelusarjan voittoon vaaditaan kolme voittoa. Voittaja Superpesikseen, häviäjä Ykköspesikseen.
Lopulliset sijoitukset

| Sija | Joukkue |
| --- | --- |
: Sotkamon Jymy
: Manse PP
: Kouvolan Pallonlyöjät
4.: Kempeleen Kiri
5.: Vimpelin Veto
6.: Joensuun Maila
7.: Kiteen Pallo -90
8.: Pattijoen Urheilijat
9.: Hyvinkään Tahko
10.: Imatran Pallo-Veikot
11.: Seinäjoen JymyJussit
12.: Alajärven Ankkurit
13.: Haminan Palloilijat
JymyJussit menetti sarjapaikkansa.
Luettelo vuonna 2003 kuolleista henkilöistä

Tämä on luettelo vuonna 2003 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.